jkorsvik/nowiki_second_scrape_merged huggingface dataset:
Olav Råstad

Olav Råstad (født 2. februar 1979 i Harstad) er en norsk tidligere fotballspiller og fotballtrener. Han har tidligere spilt i Steinkjer, Hamarkameratene, Bodø/Glimt, Harstad IL, Landsås, Mjølner og Tromsø IL.
Råstad var en av landets mest lovende alpinister tidlig i tenårene da har ble norgesmester i 13/14-årsklassen. Samtidig spilte han på aldersbestemte landslag i fotball. 19 år gammel valgte han å prioritere fotballen og oppnådde også å være landslagskaptein for Norges U-21 landslag.  


== Karriere ==
Råstad startet sin karriere hos Harstad IL hvor han var til 1998. Derfra meldte han overgang til Tromsø IL hvor han spilte rundt 50 kamper og skåret tre mål fra 1999 til 2001. I 2002 gikk han videre til Bodø/Glimt hvor han fikk til sammen 126 kamper. Råstad gikk over til Hamarkameratene den 25. februar 2009 etter en kort møtevirksomhet rundt overgangssummen med Bodø/Glimt.Da Hamarkameratene rykket ned til andredivisjon høsten 2009 ble Råstad fristilt og kunne lete etter andre klubber selv om han fortsatt var ønsket av Hamarlaget. Valget falt til slutt på Steinkjer Fotballklubb, som han signerte en fireårskontrakt med den 21. desember 2009, samtidig som han kunne undervise ved idrettslinjen på Steinkjer videregående skole (spisset toppfotball) som talentutvikler


== Referanser ==

http://www.steinkjerfk.no/default.asp?InnholdID=1599&Mode=Innhold


== Eksterne lenker ==
(en) Olav Råstad – Transfermarkt 
(no) Olav Råstad – Norges Fotballforbund 
(en) Olav Råstad – FBref 
HamKam.no – Råstads spillerprofil hos Hamarkameratene
Pudding Lane

Pudding Lane er en gate i City of London, kjent som stedet hvor den store bybrannen i 1666 brøt ut i bakeren Thomas Farryners hus. The Monument, søylen som ble reist til minne om brannen, står på en slik avstand fra stedet hvor brannen brøt ut at dersom den legges ned, vil den rekke akkurat frem dit.Stedet for Farriners bakeri i Pudding Lane er nå okkupert av en bygning som heter Faryners House. En plakett på bygningens vegg, gitt av Company of Bakers i 1986, minnes brannen og bakeren.
Nærmeste undergrunnsstasjon er Monument i kort avstand vestover.


== Referanser ==


== Eksterne lenker ==
«Pudding Lane: Tales from a London kitchen», nettsted som minnes bakeriet i Pudding Lane
Trygve Bornø

Trygve Bornø (født 2. februar 1942 i Harstad) er en norsk tidligere fotballspiller på landslagsnivå. Han startet karrieren i Harstad Idrettslag, der han ble nord-norsk cupmester i 1962, etter å ha slått Bodø/Glimt 2-1 i finalen. Han spilte fem landsdelskamper for Nord-Norge i perioden 1959 -1964. Senere spilte han i Skeid Fotball (419 kamper 1964–1978). Han ble kåret til Årets spiller i norsk fotball av VG i 1969. Han spilte 43 kamper på A-landslaget, også som lagkaptein. Etter karrieren var han generalsekretær i Norges fotballforbund og senere direktør for Ullevaal Stadion AS.


== Referanser ==


== Eksterne lenker ==
(en) Trygve Bornø – Transfermarkt 
(en) Trygve Bornø – national-football-teams.com 
(en) Trygve Bornø – EU-Football.info 
(no) Trygve Bornø – Norges Fotballforbund 
Trygve Bornø – Portrett på Skeids nettside.
Jaroslav Sakala

Jaroslav Sakala (født 14. juli 1969 i Krnov) er en tidligere tsjekkisk (inntil 1992 tsjekkoslovakisk) skihopper. 
Sakala debuterte i verdenscupen i 1989, og tok sin første internasjonale mesterskapsmedalje under OL 1992, da det tsjekkoslovakiske mannskapet tok bronsemedaljene i laghopp. Med et felles lag for Tsjekkia og Slovakia var Sakala med på å ta sølvmedaljer under VM 1993 i Falun.
Den første verdenscupseieren kom 30. januar 1993 i Bad Mitterndorf, og dagen etter vant han på nytt samme sted. Den største prestasjonen som skihopper gjorde Sakala i 1994, da han ble verdensmester i skiflyging. 
Den beste sammenlagtplasseringen i verdenscupen var en andreplass i sesongen 1992/93. Sakala la opp som hopper i 2003.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Jaroslav Sakala – Olympedia 
(en) Jaroslav Sakala – Sports-Reference (OL-resultater – arkivert) 
(cz) Jaroslav Sakala – Tsjekkias olympiske komité 
(en) Jaroslav Sakala – FIS (skihopping)
Carry Geijssen

Carolina Cornelia Catharina «Carry» Geijssen (født 11. januar 1947 i Amsterdam) er en nederlandsk tidligere skøyteløper.
I 1966 ble hun nederlandsk mester og tok også tre andreplasser. 
Høydepunktet i Geijssens karriere var OL 1968 i Grenoble. Hun gikk overraskende til topps på 1 000 meter med tiden 1.32,6 og var dermed den første nederlender som tok gull i denne grenen. I tillegg tok hun sølv på 1 500 meter, bare slått av finske Kaija Mustonen.
Under verdensmesterskapet i 1968 tok hun tredjeplassen bak lagvenninnene Stien Baas-Kaiser og Ans Schut. 


== Personlige rekorder ==


== Referanser ==


== Eksterne lenker ==
(en) Carry Geijssen – Olympics.com 
(en) Carry Geijssen – Olympic.org 
(en) Carry Geijssen – Olympedia 
(en) Carry Geijssen – Sports-Reference (OL-resultater – arkivert) 
(en) Carry Geijssen – Speedskatingbase.eu 
(en) Carry Geijssen – SpeedSkatingNews.info 
(en) Carry Geijssen – SpeedSkatingStats.com
Emese Hunyady

Emese Nemeth-Hunyady (født 4. mars 1966 i Budapest) er en tidligere ungarsk skøyteløper, som deltok i seks vinter-OL, fra Sarajevo 1984 til og med Salt Lake City 2002. 
Hunyady vant gull på 1500 meter og sølv på 3000 meter under OL på Lillehammer i 1994. I Albertville 1992 tok hun bronse på 3000 meter. I 1985 giftet hun seg med Thomas Nemeth og ble østerriksk statsborger.I 1993 vant Hunyady allround-EM, og gikk til topps i allround-VM i 1994. I 1999 vant hun gull på 1500 meter under VM enkeltdistanser.


== Personlige rekorder ==


== Referanser ==


== Eksterne lenker ==
(en) Emese Hunyady – kategori av bilder, video eller lyd på Commons 
(en) Emese Hunyady på Internet Movie Database 
(de) Emese Hunyady – Munzinger Sportsarchiv 
(en) Emese Hunyady – Olympics.com 
(en) Emese Hunyady – Olympic.org 
(en) Emese Hunyady – Olympedia 
(en) Emese Hunyady – Sports-Reference (OL-resultater – arkivert) 
(en) Emese Hunyady – databaseOlympics.com (arkivert) 
(hu) Emese Hunyady – Ungarns olympiske komité 
(en) Emese Hunyady – Speedskatingbase.eu 
(en) Emese Hunyady – SpeedSkatingNews.info 
(en) Emese Hunyady – SpeedSkatingStats.com 
(en) «Nagano 1998 - Athlete profile: Emese Hunyady». CNN/SI. A Time Warner Company. 3. februar 1998. Arkivert fra originalen 17. august 2012. Besøkt 15. oktober 2014.
509 f.Kr.


== Begivenheter ==
Den romerske republikken grunnlegges og Roma innfører republikken


== Fødsler ==


== Dødsfall ==
Legatus

Legatus (legat, som opprinnelig betydde som betyr utsending, sendemann) var i romersk tid en embetstittel for en militær leder, tilsvarende dagens generaloffiser, i den romerske hær. Hans direkte overodnede var duxen, og han utrangerte alle militære tribuner. Legater måtte ha graden pretor eller høyere. Legatene fikk store utbytter av hærens gevinst, slik at en stilling av denne typen var svært lukrativ.
De som ble legater kom ofte fra senatorklassen i Roma, og det var to hovedstillinger: legatus legionis, en tidligere pretor som var i føringen for en av Romas elitelegioner, og legatus propraetor som var en  tidligere konsul som fikk utdelt en guvernørstilling i en av Romas provinser med magistergrad, som i noen tilfeller gav ham kontrollen over fire eller flere legioner.

under republikken (ca. første og andre hundreåret f.Kr.) var en legat øverste embetsmann under guvernøren for en romersk provins.
Julius Cæsar tok i bruk tittelen legatus som betegnelse for den øverste kommanderende offiser av en legion, og denne praksisen ble beholdt gjennom keisertiden. Frem til rundt 200 var en provins som hadde en eller flere legioner stasjonert, styrt av en militær kommandant med tittelen legatus Augusti pro praetore, altså «keiserlig legat».
Provinsen Cagliari

Provinsen Cagliari (italiensk: Provincia di Cagliari) var en provins i regionen Sardinia i Italia. Cagliari var provinsens hovedstad. Det var 560 373 innbyggere ved folketellingen i 2017. Arealet var 4 569 km².
Provinsen opphørte i 2017 ved opprettelsen av Storbyområdet Cagliari. 


== Geografi ==
Provinsen Cagliari grenset:

i nord mot provinsene Nuoro og Ogliastra,
i øst og syd mot Middelhavet og
i vest mot provinsene Carbonia-Iglesias og Medio Campidano.


== Referanser ==


== Eksterne lenker ==
Offisielt nettsted 
(en) Province of Cagliari – kategori av bilder, video eller lyd på Commons 
(en) Province of Cagliari – galleri av bilder, video eller lyd på Commons
Adolf Øiens skole

Adolf Øiens skole er en videregående skole i Bispegata 20 i Trondheim i Trøndelag, fra 2009 en avdeling av Thora Storm videregående skole. 
Skolen ble opprinnelig startet under navnet Trondhjems Handelsgymnasium i 1913. I 1949 ble skolen omdøpt til Trondheim Økonomiske Gymnas (TØG), og skolen fikk sitt nåværende navn i 1970-årene. 
Skolen er oppkalt etter Adolf Øien (1849–1918), en forretningsmann og gründer fra Trondheim.  


== Kilder ==
Thora Storm videregående skole: Litt historie


== Eksterne lenker ==
Skolens offisielle nettsider
Inaccessible Island

Inaccessible Island er en øy i Sør-Atlanterhavet og en utdødd vulkan. Øya er 14 km² stor og ligger 45 km sørvest for øya Tristan da Cunha. Øya er et britisk territorium og har gjennom tidene aldri hatt noen permanent bosetning. Øya er sammen med Gough Island et naturreservat og er på verdensarvlisten til UNESCO.


== Historie ==
Inaccessible Island ble gjenoppdaget i 1652 under seilasen til det nederlandske skipet t'Nachtglas, 146 år etter at øya først ble sett av portugisere. Da øya skulle bli nedtegnet på kartet, ble øya omtalt som utilgjengelig (engelsk: inaccessible) siden mannskapet hadde problemer med å komme rundt på øya.
De tyske brødrene Stoltenhoff kom til Inaccessible Island i 1871 for å bosette seg her. De skulle livnære seg på selfangst og selge til forbiseilende handelsmenn (og glemte hvor ofte – eller ikke – øya fikk besøk). De ble reddet fra matmangel i 1873 i forbindelse med en britisk ekspedisjon som skulle utforske øyas fauna og flora. Stoltenhoffbrødrenes opphold på øya er skildret i boken Shelter from the Spray (1952) av den sørafrikanske forfatteren Eric Rosenthal.
I 1922 stoppet Ernest Shackletons skip Quest i en kort periode på Inaccessible Island, og en botaniker ombord oppdaget en fugl som senere ble oppkalt etter ham, nøttespurv (Nesospiza wilkinsi).
Norske forskere hadde en ekspedisjon til øya i 1938. I løpet av de tre ukene oppholdet varte ble planter, fugler og steiner kartlagt.
Etter andre verdenskrig ble det utarbeidet en plan for å drive landbruk på Inaccessible Island, men disse planene ble aldri realisert.
Et annet forsøk på å få kartlagt øya ble gjort i 1962 av britiske forskere, og som så mange andre før dem, kom heller ikke de til øyas indre.
Inaccessible Island ble erklært som et naturreservat i 1976, mens beboere på Tristan da Cunha fikk fremdeles lov til å fange sjøfugler på øya.
Den mest suksessfulle ekspedisjonen til øya skjedde i 1982. Studenter og vitenskapelig personell fra Denstone College bodde på øya fra 25. oktober 1982 til 9. februar 1983. De foretok en omfattende kartlegging av øya, studerte øyas flora, fauna og geologi og markerte mer enn 3 000 fugler.
I 1997 ble Inaccessible Islands territorialfarvann ut til 26 km (14 nmi) erklært som naturreservat. For tiden er det kun guider fra Tristan de Cunha som kan ta i mot turister fra besøkende cruiseskip.


== Se også ==
Tristan da Cunha
Nightingale Island


== Eksterne lenker ==
(en) Inaccessible Island – kategori av bilder, video eller lyd på Commons 
Inaccessible Island på Tristan da Cunhas hjemmeside (på engelsk)
«Inaccessible Islands historie (på engelsk)». Arkivert fra originalen 29. juni 2012. 
Tristan Times: Ekspedisjon til Inaccessible Island (på engelsk)
«Skipsvrak rundt Inaccessible Island (på engelsk)». Arkivert fra originalen 29. november 2012. 
University of Central Lancashire: Inaccessible Island (på engelsk)
Tristan da Cunha og Inaccessible Island geologi (på engelsk)
Provinsen Carbonia-Iglesias

Provinsen Carbonia-Iglesias (it. Provincia di Carbonia-Iglesias) var en provins i regionen Sardinia i Italia. Byene Carbonia og Iglesias var provinsens hovedsteder. Det var 131 890 innbyggere ved folketellingen i 2001. Arealet var 1 495 km².
Provinsen opphørte i 2016 ved etableringen av Provinsen Sud Sardegna.


== Geografi ==
Provinsen Carbonia-Iglesias grenset:

i nord mot provinsen Medio Campidano,
i øst mot provinsen Cagliari og
i syd og vest mot Middelhavet.


== Eksterne lenker ==
Offisielt nettsted 
(en) Province of Carbonia-Iglesias – kategori av bilder, video eller lyd på Commons 
(en) Province of Carbonia-Iglesias – galleri av bilder, video eller lyd på Commons
Provinsen Medio Campidano

Provinsen Medio Campidano (it. Provincia del Medio Campidano) var en provins i regionen Sardinia i Italia. Sanluri og Villacidro var provinsens hovedsteder. Det var 98 623 innbyggere ved folketellingen i 2017. Arealet var 1 516 km².
Provinsen opphørte i 2016 ved etableringen av Provinsen Sud Sardegna.


== Geografi ==
Provinsen Medio Campidano grenset:

i nord mot provinsen Oristano,
i øst mot provinsen Nuoro,
i syd mot provinsene Cagliari og Carbonia-Iglesias og
i vest mot Middelhavet.


== Referanser ==


== Eksterne lenker ==
Offisielt nettsted 
(en) Province of Medio Campidano – kategori av bilder, video eller lyd på Commons 
(en) Province of Medio Campidano – galleri av bilder, video eller lyd på Commons
Gough Island

Gough Island (også kjent som Gonçalo Alvares) er en vulkansk øy i Sør-Atlanterhavet. Øya er 65 km² stor og høyeste fjelltopp er 900 meter over havet. Øya ligger avsides til, omtrent 350 km sørøst for de andre øyene i Tristan da Cunhas øygruppe, 2 700 km fra Cape Town, Sør-Afrika og over 3 200 km fra det søramerikanske fastlandet. Øya er britisk territorium, mens øyas eneste fastboende er mannskap tilknyttet en sørafrikansk værstasjon. Værstasjonen ble satt opp i 1956.
Øya er oppkalt etter Charles Gough som (gjen-)oppdaget øya i 1731.
Gough Island og Inaccessible Island er naturreservater og er tatt opp på verdensarvlisten til UNESCO. Øya er omtalt som et av de minst påvirkede økosystemer i verden og som den beste hekkeplassen for sjøfugler i Atlanterhavet. Øya er tilholdssted for nesten hele verdensbestanden av gulnesealbatross.
Gough Island har små tilknyttede øyer (små og store holmer):

Southwest Island
Saddle Island
Tristiana Rock
Isolda Rock
Round Island
Cone Island
Lot's Wife
Church Rock
Penguin Island
The Admirals


== Eksterne lenker ==
(en) Gough Island – kategori av bilder, video eller lyd på Commons 
«Kart over Gough Island (på engelsk)». Arkivert fra originalen 20. juli 2012. 
Den sørafrikanske værstasjonen på Gough Island (på engelsk)
Unesco: Gough Island naturreservat (på engelsk)
Singapore Airlines

Singapore Airlines er et flyselskap med base i Singapore. Det trafikkerer en lang rekke ruter i Asia så vel som til og fra Europa og Amerika. 
Selskapet betraktes av mange som et av verdens beste og har da også vunnet en lang rekke priser. Singapore Airlines' flykabiner parfymeres med en spesiell parfyme som blant annet brukes til å identifisere flyselskapet over for passasjerene.
Singapore Airlines var forøvrig også det eneste flyselskapet i Asia som benyttet seg av Concorde, men kun i en kort periode.
Selskapet har 105 fly.
Selskapet skal også nå i løpet av 2012 utfase alle Boeing 747-400, med nyere og mer økonomiske Airbus A380


== Historie ==
Singapore Airlines historie starter i 1947 som «Malayan Airways Limited»,
og hadde sin første flyvning mellom Kuala Lumpur og Singapore, som dengang var  britisk koloni. I løpet av de neste årtier vokste selskapet sterkt. Man byttet  også navn et par ganger for å følge med i den politiske utvikling. I 1966 het selskapet «Malaysia-Singapore Airlines» da Singapore ikke lenger var en del av Malaysia. Noen år senere, i 1972, ble selskapet delt opp to, Singapore Airlines og Malaysia Airlines. Etter oppdelingen fortsatte veksten og i løpet av 1980-tallet begynte flyvningene til Europa og USA. I 2000 blev selskapet medlem av Star Alliance, og i oktober 2007 ble selskapet den første som fikk levert og satte i trafikk den nye superjumbo Airbus A380. Med leveringen av A330-300 og Airbus A380 byttes også en del gamle 777-200 og Boeing 747-400 ut med nyere fly.


== Flåte ==


== Eksterne lenker ==
Offisielt nettsted 
Offisielt nettsted 
(en) Singapore Airlines – kategori av bilder, video eller lyd på Commons 
(en) Singapore Airlines – galleri av bilder, video eller lyd på Commons
Orgon (Bouches-du-Rhône)

For andre betydninger, se Wilhelm Reich.Orgon er en kommune i departementet Bouches-du-Rhône i regionen Provence-Alpes-Côte d'Azur sør i Frankrike.


== Befolkningsutvikling ==
Antall innbyggere i kommunen Orgon (Bouches-du-Rhône)


== Referanser ==


== Eksterne lenker ==
Offisielt nettsted 
(en) Orgon – kategori av bilder, video eller lyd på Commons 
Kommunedata INSEE
Nightingale Island

Nightingale Island er en øy i Sør-Atlanterhavet. Øya ligger like sør for Tristan da Cunha og Inaccessible Island (16 km). Nightingale Islands areal er mindre enn 2,5 km². Øya har ingen permanent bosetning. Øya er et britisk oversjøisk territorium.


== Historie ==
Nightingale ble oppdaget samtidig med Tristan da Cunha og Inaccessible Island i 1506 av Tristão da Cunha.
På 1600- og 1700-tallet vurderte både nederlandske og franske myndigheter og British East India Company å annektere øya (sammen med Tristan da Cunha og Inaccessible Island), men lot det være på grunn av manglende ankringsplass.
I 1656 kom båten «Nachtglas», som også var innom Inaccessible, til Nightingale.  Nightingale het opprinnelig Gebroken Eyland (Den ødelagte øy), men ble senere omdøpt og oppkalt etter Gabriel Nightingale som utforsket øya i 1760.  
Det sies at skjulte piratskatter er gjemt på Nightingale. Kaptein John Thomas som var på vei til en ekspedisjon til Sør-Atlanteren skal ha gjemt en formue av spanske dubloner og spanske dollar i grotter på øya som en sikkerhet. Men noen slik skatt har senere aldri blitt funnet, om den noen gang har eksistert.
I 1811 gjorde den amerikanske piraten Jonathan Lambert krav på Tristan og naboøyene. Han døde imidlertid kort tid etter at han fremsatte kravet.
I 1961 ble Tristan da Cunha rammet av et jordskjelv, og øyas innbyggere flyktet til Nightingale. I 1963 dro alle tilbake.


== Geologi ==
Nightingale har to topper i nord. Den ene er 335 m høy, og den andre er 293 m høy; resten av øya består av klipper. Klippene er langt lavere på Nightingale enn på Inaccessible Island, som har klipper som er nærmere 300 m høye. 
Til Nightingale hører også to mindre holmer til, Stoltenhoff og Middle.


== Turisme ==
Inaccessible Island og Gough Island er begge naturreservater, så turisme er ikke tillatt på øyene. Nightingale er ikke et naturreservat, og her dermed ikke slike restriksjoner. Mange turister som besøker Tristan da Cunha, drar også til Nightingale for å se på dyrelivet. Kravet er at de bruker en guide fra Tristan. 


== Se også ==
Tristan da Cunha
Inaccessible Island
Gough Island
St. Helena


== Eksterne lenker ==
Tristan da Cunha News: Prosjekt om Nightingale Island (på engelsk)
Verdens mest ensomme plass (på engelsk)
Kapitel 15 av boken Narrative of A. Gordon Pym av Edgar Allan Poe – kapitelet om Tristan, Inaccessible og Nightingale (på engelsk)
Informasjonsside om hvordan besøke Nightingale (på engelsk)
Lifjell (fjellområde)

For andre betydninger, se Lifjell. 
Lifjell er et fjellområde som ligger i kommunene Hjartdal, Seljord, Midt-Telemark og Notodden i Telemark. 
Lifjellplatået dekker et område på ca. 55 000 dekar, og har Røysdalsnuten som høyeste punkt, med sine 1 291 meter. Nordvest for Lifjell ligger Mælefjell. De høyeste områdene på Lifjell ligger i mellomalpin til høyalpin sone, der det er nesten fritt for vegetasjon, med ustabilt jordsmonn og planter som vokser enkeltvis og spredt.Det var en del stølsdrift på Lifjell tidligere, men nå er det bare på Gavlesjåstulen det er drift.Tidligere var det også utvinning av jern i området Jønnbu, derav navnet (jønn = jern).
Lifjellområdet er et populært rekreasjonsområde med sommer- og vinterløyper. Terrenget er preget av bratte lier og er til dels fysisk krevende å ferdes i. 
Det var på Lifjell, nærmere definert i heia over Geirsandstulen til garden Strand i Seljord oppunder fjelltoppen Astridnatten (4), den franske vannstoffballongen «La Ville d’Orléans» havnet 25. november 1870 etter at den kom ut av kurs etter oppstigning fra Paris, som var omringet under den fransk-tyske krigen.

		
		
		


== Referanser ==


== Litteratur ==
Ambros Nørstrud: Til topps i Lifjell, ISBN 97882997511004."Dei kom i lufti". Ballongen 1870. Halvor Kleppen, Eldhuset 2020, 3802 Bø i Telemark.


== Eksterne lenker ==
http://www.norstrud.net/ Arkivert 3. mars 2008 hos Wayback Machine.
Cytoplasma

Cytoplasmaet omgir cellekjernen (eller DNAet hvis det er snakk om bakterier)  i en celle. Cytoplasmaet inneholder en proteinrik, geleaktig cellevæske. Det er både mineraler og salter i cellevæsken. I noen celler er det et lite lager av næring i form av glykogen og fett i cytoplasmaet. I cytoplasmaet er det også små bestanddeler, organeller, som er beskyttet av en membran, og som lever sitt eget liv inne i cellen. Slike organeller har klart definerte oppgaver, blant annet mitokondriene, som står for den avsluttende og største delen av energiomsetningen i cellene. Av andre organeller nevner vi ribosomer, som sørger for at aminosyrer blitt satt sammen til proteiner. Proteiner som cellene skal skille ut, samler seg ved plasmanettverket. Lysosomer er blærer med enzymer som bryter ned stoffer cellene ikke har bruk for. Golgiapparatet danner også blærer, men i disse blærene er det stoffer som skal bli transportert ut av cellene.
Aegukga

Aegukga er også navnet på den nordkoreanske nasjonalsangen, se Aegukka.Aegukga (Hangul: 애국가, Hanja: 愛國歌, McCune-Reischauer: Aegukka, revidert romanisering: Aegukga) er den sørkoreanske nasjonalsangen. Tittelen betyr «elsk landet».
I 1896 publiserte avisa Dongnip Sinmun ulike versjoner av tekst til sangen. Hvilken musikk en benyttet de første årene er ikke helt sikkert. Det er kjent at det ble etablert et band under Daehan (1897–1910) som spilte «Dae-han Empire Aegukga» som ble komponert i 1902 ved viktige nasjonale anledninger.
En tror at teksten er skrevet rundt år 1900 av politikeren Yun Chiho eller av uavhengighetslederen og læreren An Chang-ho. Til å begynne med ble Aegukga sunget til den skotske folkemelodien Auld Lang Syne. Under den japanske koloniseringen (1910–1945) ble sangen forbudt, men koreanere i utlendighet fortsatte å synge sangen som et symbol på ønsket om uavhengighet. I 1937 komponerte Ahn Eak-tay under opphold i Spania musikken til sangen. Denne ble gjort offisiell av den koreanske eksilregjeringen (1919–1945) i Shanghai, Kina.
Aegukga ble sunget under seremonien som feiret proklamasjonen av republikken Sør-Korea den 15. august 1948, tre år etter at den japanske okkupasjonen ble avskaffet som følge av den japanske kapitulasjonen ved avslutningen av den andre verdenskrig.


== Tekst ==


== Opphavsrettspørsmål ==
Siden teksten ble skrevet på 1800-tallet, skulle det ha vært allmenn eiendom. Fordi komponisten Ahn Eak-tay døde i 1965 ville kopiretten bli beholdt fram til 2015. To koreanske fotballag ble stevnet av innehaverne av kopiretten forde lagene spilte sangen før en kamp i desember 2003. Mange nettsteder ble tvunget til å trekke sangen tilbake. Imidlertid gav komponistens enke, Lolita Ahn og hennes familie alle rettigheter knyttet til musikken til koreanske myndigheter den 16. mars 2005, noe som trolig vil løse opphavsrettslige spørsmål.


== Eksterne lenker ==
MIDI fil
Forsøk på å skrive Aegukga på koreansk
Historien om Aegukga fra sørkoreanske myndigheter (samt fremføring og noter)
Komponenten Ahn's familie gir bort kopiretten til nasjonalsangen (Korea.Net) Arkivert 30. september 2007 hos Wayback Machine.